作為世界上第三大嘅藥廠，葛蘭素史克2005年嘅銷售有成216.6億英鎊，純利潤有69億英鎊。葛蘭素史克喺全世界請咗大概110,000名員工，市場銷售人員佔40,000名。總部喺英國倫敦布倫特福德嘅GSK House，而美國總部喺賓夕凡尼亞州費城同北卡洛萊納州嘅三角研究園。公司有喺倫敦證券交易所同紐約證券交易所掛牌。葛蘭素史克嘅業務遍布世界上近70個國家。